Nerra-d s tamawt belli 50% n yiselmaden nnan-d belli afares s tira yettili-d deg tazwara d taggara n tegzemt, ttmuddun afares i unelmad deg temsirt n usenked n tegzemt syin akkin aseɣti yettili-d ɣer tagara n tegzemt, llan wid i t-yettmuddun s axxam yal yiwen i yiman-is, ɣer tagara ad uɣalen d igrawen ad senfalin yiwen jmiɛ imir ad d-xtiren yiwen ad tidarun ɣef tfelwit. 27% n yiselmaden nan-d belli afares s tira yettili-d ɣef kraḍ n temsirin (3jet); tamenzut tettili-d deg temsirt n usenked n tegzemt, deg-s yal anelmad ad d-yaru i yimais imir llan yiselmaden i t-yettmuddun s axxam ma d kra deg usmil kan, tis snat deg tegnit n useɣred ad uɣalen yinelmaden d igrawen ad d-ksen afares amenzu wa ad mbeddalen tikta mi kfan yal agraw ad yesseɣti taferkit n wayeḍ s tfelwit n uktazal ɣer tagara n tegzemt ad d-ksen yiwet n tseddart i yesɛan tucḍiwin i d-yettuɣalen ad tent-seɣtin ɣef tfelwit imir aselmad ad yesseɣtu s tizmilin neɣ s tamawin. 23% xeddmen afares s tira ɣer tagara uqbel tamaɣant n tegzemt, Ad t-awin am assa, azekka-nni ad t-id-rren ad t-seɣtin wa ad xedmen irmad n usejji.